बेर खिलाने के बहाने मासूम बच्ची से किया दुष्कर्म, आरोपी हुआ गिरफ्तार
होटल में चाय पीने पहुंचे युवक ने होटल संचालक की मासूम बच्ची को बेर खिलाने के बहाने बहला फुसलाकर अपने साथ ले गया और उसके साथ अनाचार किया और फरार हो गया। जानकारी मिलने पर परिजनों ने उसे गांव में पकड़ लिया और पुलिस के हवाले कर दिया। घटना पहरिया गांव की है।
बलौदा पुलिस से मिली जानकारी के अनुसार पहरिया निवासी विष्णु साहू पिता हेमलाल साहू शुक्रवार 3 मार्च को सुबह करीब 7 बजे गांव के ही एक होटल में चाय पीने गया था। चाय पीने के बाद वह होटल संचालक की छह साल की बच्ची को बेर खिलाने के नाम पर अपने घर ले आया। युवक की जान पहचान होटल संचालक से थी इसलिए उसे किसी ने मना नहीं किय। इस बीच आरोपी ने गांव के सुनसान पहरी में मासूम के साथ अनाचार किया और भाग गया। मासूम रोते हुए घर पहुंची। बच्ची की हालत देकर परिजन सहम गए और उससे पूछताछ की लेकिन बच्ची एकदम डरी हुई थी और कुछ बोल नहीं पाई। बड़ी मुश्किल से उसने घटना की जानकारी घरवालों को दी। इस पर परिजन विष्णु को खोजने निकले जिसके साथ वह गई थी। गांव में उसे पकड़ लिया गया और कोटवार नंदकुमार चौहान को सूचना दी और आरोपी युवक को लेकर बलौदा थाने पहुंचे। टीआई हरिशचंद टांडेकर ने मासूम की हालत को देखते हुए बच्ची को डॉक्टरी परीक्षण के लिए भेजा। वहीं आरोपी विष्णु साहू के खिलाफ धारा 376, 2 (झ) 366 आईपीसी लैगिंक अपराध की धारा 6 के तहत कार्रवाई की गई।
hin_Deva hin_Deva hin_Deva